钦定古今图书集成/明伦汇编/氏族典/第422卷 > 《廖用贤尚友录》 > 闵宜劭
## 钦定古今图书集成/明伦汇编/氏族典/第422卷 > 《廖用贤尚友录》 > 闵宜劭

按《万姓统谱》：宜劭字安卿，庄懿公孙。年弱冠举嘉靖
辛卯乡试，己未授应天府通判。事尚简易，不乐烦苛，
实心应事，不屑毁方瓦合。忤上官，调两淮运判，转荆
州府通判。筑堤防水，人称为“闵公堤。”劭素性淳确，不
怀机心，言无枝叶，动遵矩度，业承世胄，无异寒素，君
子称其有俭德云。